Document ID: 32014R0355

REGOLAMENT TA' IMPLIMENTAZZJONI TAL-KUMMISSJONI (UE) Nru 355/2014
tat-8 ta' April 2014
li jemenda r-Regolament (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta' prodotti organiċi minn pajjiżi terzi
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jemenda r-Regolament (KEE) Nru 2092/91 (1), u b'mod partikolari l-Artikolu 33(3) u l-Artikolu 38(d) tiegħu,
Billi:
(1)
L-Anness IV tar-Regolament tal-Kummissjoni (KE) Nru 1235/2008 (2) jistabbilixxi lista tal-korpi tal-kontroll u tal-awtoritajiet tal-kontroll li huma kompetenti biex iwettqu l-kontrolli u joħorġu ċ-ċertifikati f'pajjiżi terzi għall-iskop ta' ekwivalenza. Fid-dawl tal-informazzjoni l-ġdida li l-Kummissjoni rċeviet mingħand il-korpi tal-kontroll u l-awtoritajiet tal-kontroll elenkati f'dak l-Anness, għandhom isiru ċerti bidliet fil-lista.
(2)
Il-Kummissjoni eżaminat it-talbiet għall-inklużjoni fil-lista stabbilita fl-Anness IV tar-Regolament (KE) Nru 1235/2008, li rċeviet sal-31 ta' Ottubru 2012 u sal-31 ta' Ottubru 2013. F'dik il-lista għandhom jiġu inklużi dawk il-korpi tal-kontroll u l-awtoritajiet tal-kontroll li għalihom l-eżami sussegwenti li kien sar tal-informazzjoni mibgħuta kollha, wassal għall-konklużjoni li huma jikkonformaw mar-rekwiżiti rilevanti.
(3)
L-Artikolu 10(2) tar-Regolament (KE) Nru 1235/2008 jipprevedi li l-lista tal-korpi ta' kontroll u tal-awtoritajiet ta' kontroll rikonoxxuti għandha tinkludi t-tagħrif kollu meħtieġ dwar kull korp ta' kontroll u kull awtorità ta' kontroll li jippermetti li jiġi vverifikat jekk il-prodotti li jitqiegħdu fis-suq tal-Unjoni jkunux ġew ikkontrollati minn korp ta' kontroll jew minn awtorità ta' kontroll rikonoxxuta skont l-Artikolu 33(3) tar-Regolament (KE) Nru 834/2007. Skont l-Artikolu 12(1)(a) tar-Regolament (KE) Nru 1235/2008, l-“Institut für Marktökologie (IMO)” innotifika lill-Kummissjoni dwar il-bidla f'ismu għal “IMO Swiss AG”, b'effett mill-1 ta' Jannar 2013. Din il-bidla għandha tkun inkluża fl-Anness IV tar-Regolament (KE) Nru 1235/2008.
(4)
Kf previst fir-Regolament ta' Implimentazzjoni tal-Kummissjoni (UE) Nru 586/2013 (3), id-data tal-iskadenza għas-sottomissjoni tar-rapporti annwali għall-2012 mill-korpi ta' kontroll u mill-awtoritajiet ta' kontroll kienet it-30 ta' April 2013. Is-“Center of Organic Agriculture in Egypt” ma bagħatx ir-rapport annwali tiegħu sa dik id-data. Il-Kummissjoni tat perjodu addizzjonali lis-“Center of Organic Agriculture in Egypt” biex jissottemetti r-rapport annwali tiegħu iżda reġgħet ma rċevitx dak ir-rapport sal-4 ta' Novembru 2013. Minħabba dan, skont l-Artikolu 12(2) tar-Regolament (KE) Nru 1235/2008, is-“Center of Organic Agriculture in Egypt” għandu jitneħħa mil-lista mogħtija fl-Anness IV ta' dak ir-Regolament.
(5)
Għalhekk, l-Anness IV tar-Regolament (KE) Nru 1235/2008 għandu jiġi emendat kif xieraq.
(6)
Il-miżuri stipulati f'dan ir-Regolament huma skont l-opinjoni tal-Kumitat regolatorju għall-produzzjoni organika,
ADOTTAT DAN IR-REGOLAMENT:
Artikolu 1
L-Anness IV tar-Regolament (KE) Nru 1235/2008 għandu jiġi emendat skont l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-8 ta' April 2014.

Labels: 3
17
5
6